Akademia gimnazio Štěpánská

Akademické gymnázium Štěpánská (Akademia gimnazio en la strato Štěpánská) estas ĝenerala kvar-jara lernejo, kiu situas en la centro de Prago, Ĉeĥio. Ĝia fondinto estas la praga magistrato. En 14 klasoj studas proksimume 430 studentoj.

 Instruado 
La specialiĝo de la gimnazio estas universala, ĉiujare malfermiĝas 3-4 klasoj kaj kandidatoj povas elekti inter tri specoj de klasoj, nome natursciencaj, kun intensa instruado de la franca aŭ pri sociaj sciencoj.

En la lernejo estas devige instruata la angla kaj alia vivanta lingvo, laŭ elekto germana, franca, hispana, kaj rusa. En la soci-sciencaj klasoj kaj kun la franca estas instruata ankaŭ latino, la lernejo proponas eĉ la grekan kiel nedevigan studobjekton.

 Historio 
Akademia Gimnazio (AG) estis fondita en 1556 en jezuita kolegio en Clementinum. La nomo estas indiko de lernejo asociigita al la universitato, la lernantoj aŭtomate fariĝis akademiaj civitanoj. Post malapero de tiu leĝo estis la titolo lasita nur al 4 gimnazioj, el kiuj la praga akademia gimnazio estas la plej malnova kaj sekve la plej antikva gimnazio en Centra Eŭropo.

La gimnazio dum daŭro de tempo translokiĝis al Nova Urbo. De tempo al tempo ĝi estas nomata ankaŭ Staročeské gymnázium (Malnovĉeĥa gimnazio).

 Famuloj el la lernejo 
 Josef Jungmann - lernanto kaj instruisto - lingvisto
 Jan Neruda - studento - poeto
 Zikmund Winter - lernanto kaj instruisto - verkisto de historiaj rakontoj
 Jan Masaryk - studento - diplomato
 Josef Václav Sládek - studento - poeto
 Vilém Kurz - Profesoro - verkisto, politikisto, kunfondinto de turista klubo
 Bohuslav Balbin - pastro, literaturisto, pedagogo, geografo
 Václav Kliment Klicpera - komedi-verkisto
 Josef Kajetán Tyl - verkisto, precipe de dramoj
 František Ladislav Rieger
 Bedřich Smetana - komponisto
 Josef Václav Frič - poeto
 Vítězslav Hálek - poeto
 Miroslav Tyrš - propagandisto de sporto, fondinto de Sokolo
 Josef Svatopluk Machar - poeto
 František Xaver Šalda - literatura kritikisto
 Karel Čapek - verkisto
 Karel Farský - studento - pastro, kunfondinto de Ĉeĥoslovaka husana eklezio
 Jozef Bohumil Souček - studento - teologo
 Ivan Medek - ĵurnalisto, muzikologo
 Bedřich Hrozný - studento - lingvisto, deĉifrinto de hitita lingvo
 Karel Lewit - studento - kuracisto
 Tereza Boučková - studento - verkistino

 Eksteraj ligiloj 

 Oficiala retejo
 Jarraporto 2005

 Fontoj 

Akademia gimnazio Štěpánská
Kategorio:Lernejoj en Prago
Kategorio:Konstruaĵoj en Nova Urbo (Prago)
Kategorio:Lernejoj fonditaj en la 16-a jarcento